[{"text_idx": "#000000", "text": "Skip to primary navigation Skip to main content Skip to primary sidebar Skip to footer"}, {"text_idx": "#000002", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos!"}, {"text_idx": "#000004", "text": "Ehkki kevad on olnud jahe ja pikaleveninud, kosuvad vaprad rabarberivarred jo\u0303udsasti ja kindlasti on paljudel juba esimesed rabarberikoogidki tehtud-so\u0308o\u0308dud. See on alati nii eriline tunne- esimene kevadine rabarberikook! Ja\u0308lle u\u0308he uue ringi algus. Va\u0308rske, o\u0303rn ja kevadine rabarberimaitse juhatab sisse peagi saabuva suvise ku\u0308lluse ja lopsakuse. Et seda erilist fiilingut hoida, ei su\u0308gavku\u0308lmuta ma kunagi rabarberit ega so\u0308o\u0308 seda hooajava\u0308liselt. Olen proovinud \u2013 no ei ole seda o\u0303iget, rabarberiga kaasas ka\u0308ivat kevadetunnet!"}, {"text_idx": "#000005", "text": "Rabarberil on minu su\u0308dames ja selles blogis eriliselt soe sopike. Blogi sai alustatud 11 aastat tagasi maikuus just rabarberi tippajal ja et ma kiiruga millegi muu peale ei tulnud (blogi sai u\u0308les ju siuh-sa\u0308uh, mo\u0303eldud-tehtud), siis need need roosad varred tundusid blogi nimeks ko\u0303ige sobivamad. Aga ega ma siis ei saanud ju lihtsalt blogi aadressiks panna! Kus sa sellega, ikka u\u0308likeeruline aadress oli vaja valida: rabarberi (o\u0303ieti selle metsiku vormi) ladinakeelne nimetus on rheum rhaponticum. Ja nii pesitseski blogi ko\u0303igepealt aadressil: . Noh, ta\u0308naseks on aadress oluliselt lihtsam:)"}, {"text_idx": "#000006", "text": "Kui esimesed rabarberikoogid nahka pistetud, siis on aeg rabarberit ka muudesse toitudesse pista. Sest rabarber oma hapukuse ja omapa\u0308rase mekiga pole sugugi ainult kookide pa\u0308rusmaa. Ja kes teab, leidub ehk neidki, kellele koogid ei meeldigi. Nii vo\u0303i teisti, sa\u0308rtsakasse kets\u030cupisse on see meie kevadine ro\u0303o\u0303mustaja kui loodud! See valmib ha\u0308sti lihtsalt \u2013 ko\u0303ik potti, pool tundi podisemist, siis pu\u0308reeks ja ongi valmis! Praegu on mo\u0303istlik tomatikonservi kasutada, aga kui rabarberit jagub veel esimeste heade tomatiteni, saab kets\u030cupi muidugi nendega teha. Proovi kastet nii grill-liha, juustu (na\u0308iteks halloumi vm praejuust) kui friikate ko\u0303rvale!"}, {"text_idx": "#000007", "text": "300 g rabarberit1 punane paprika1 punane sibul400 g purustatud tomateid5 musta pipra tera3 loorberilehte5 vu\u0308rtsiterana\u0308puotsaga (vo\u0303i maitse ja\u0308rgi) ts\u030cillihelbeid120 g fariinsuhkrut50 ml o\u0303unaa\u0308a\u0308dikat1 tl soola0,5 tl kaneeli"}, {"text_idx": "#000008", "text": "Tu\u0308kelda rabarber (pole vaja koorida), paprika ja sibul ning to\u0303sta potti. Vala hulka purustatud tomatid (koos vedelikuga), lisa ka pipar, vu\u0308rts, loorber, ts\u030cilli, suhkur, a\u0308a\u0308dikas ja sool. Lase madalal kuumusel 30 minutit podiseda. Maitsesta lo\u0303puks kaneeliga- see ei anna niivo\u0303rd tugevat kaneelimaitset, kui mahendab hapukust ja seob maitsed omavahel kokku. Pu\u0308reesta blenderis vo\u0303i saumikseriga. Loorberilehti ja terakesi pole tarvis eemaldada, pu\u0308reesta need ka kastmesse. Ettevaatust, tomatit sisaldavad kastmed on pliidilt tulles va\u0308ga kuumad! Vala pudelitesse vo\u0303i purkidesse. Kui soovid kets\u030cupit kauem sa\u0308ilitada, sulge hoidistamisno\u0303ud kuumalt ja steriilselt."}, {"text_idx": "#000009", "text": "Click to share on Facebook (Opens in new window)Click to share on Twitter (Opens in new window)Click to share on Pinterest (Opens in new window)"}, {"text_idx": "#000011", "text": "Tundub va\u0308ga huvitav retsept, aga kui o\u0303unaa\u0308a\u0308dikat pole, millega seda asendada?\nVo\u0303ib ka valge veini a\u0308a\u0308dikat kasutada, aga o\u0303unaa\u0308a\u0308dikas sobib siia maitse poolest suurepa\u0308raselt."}, {"text_idx": "#000012", "text": "Tundub va\u0308ga huvitav retsept, aga kui o\u0303unaa\u0308a\u0308dikat pole, millega seda asendada?"}, {"text_idx": "#000013", "text": "Vo\u0303ib ka valge veini a\u0308a\u0308dikat kasutada, aga o\u0303unaa\u0308a\u0308dikas sobib siia maitse poolest suurepa\u0308raselt."}, {"text_idx": "#000018", "text": "See siin on toidublogi, mida kirjutab Mari-Liis Ilover. Ko\u0303ik tekstid ja fotod keerlevad u\u0308mber toidu. Selle kasvatamise, hankimise, valmistamise ja nautimise. Ro\u0303hk on ehedal, puhtal ja maitsval kodutoidul, PA\u0308RIS toidul. Sekka muljeid so\u0308o\u0308gikohtadest. Kui tunned, et oled sattunud o\u0303igesse kohta - siis tere tulemast, nautigem koos! Loe la\u0308hemalt \u2192\nToorjuustukook mustikategaKarrine lillkapsa-kikerhernesuppKro\u0303mpsuv aasiapa\u0308rane kurgisalat tempura-kalaga\nMari-Liis Ilover, Pa\u0308hkipo\u0303hjal mustikatarretise kookNo\u0303utu kokkaja, Pa\u0308hkipo\u0303hjal mustikatarretise kookMari-Liis Ilover, PeediorsotoKa\u0308rt, PeediorsotoMari-Liis Ilover, Mahlased ja vu\u0308rtsikad ko\u0303rvitsamuffinid"}, {"text_idx": "#000020", "text": "Toekas salat punastest ubadest, maisist, avokaadost ja muust heast"}]